Koreaan wen gesogte sangkompetisie | Netwerk24
20 Junie 2021 13:42
Dit is in die St. David's-saal in dié Walliese stad aangebied, maar weens Covid-19-regulasies sonder 'n gehoor.
Dié tweejaarlikse kompetisie was deurslaggewend in die loopbane van sangers soos die Walliese basbariton sir Bryn Terfel.
Kim (29) was een van 16 sangers wat aan die kompetisie deelgeneem het, en het tesame met die Cardiff-trofee £20 000 (sowat R390 000) gekry.
Hy het aan die Yonsei-universiteit in Seoul gestudeer voordat hy 'n beurs van die Junge Oper Hannover gekry het, waar hy rolle as Demetrius in A Midsummer Night's Dream en Marulle in Rigoletto gesing het.
"Dit was 'n inspirerende reis – een wat ek beslis vir die res van my loopbaan sal onthou," het hy gesê nadat hy gewen het.
Die Engelse mezzosopraan Claire Barnett-Jones het die Dame Joan Sutherland-gehoorprys gekry.
Die wenner word deur televisiegehore bepaal.
"Vanjaar se kompetisie was een van die mees buitengewones," sê David Jackson, artistieke direkteur van die kompetisie.
"Dit was oorweldigend om die toewyding, veerkragtigheid en fokus van die 16 deelnemers te sien – boonop in ongewone omstandighede.
"Ons bedank hulle dat hulle hul kunstenaarskap met gehore wêreldwyd gedeel het. Ons wens Gihoon Kim alles van die beste toe met sy loopbaan."
Die 27-jarige Suid-Afrikaanse sopraan Masabane Cecilia Rangwanasha is vroeër as die wenner van die liedprys aangewys.